Ziua Mondială a Siguranței Pacientului – 17 septembrie 2025

Din anul 2019, la inițiativa Organizației Mondiale a Sănătății, ziua de 17 septembrie este dedicată anual siguranței pacienților, recunoscută ca o prioritate globală esențială pentru sănătate.
[bookmark: _GoBack]Tema din acest an – „Îngrijire sigură pentru fiecare nou-născut și fiecare copil”, sub deviza „În siguranță, din prima zi de viață!” – ne reamintește responsabilitatea comună de a proteja cei mai vulnerabili pacienți: copiii și nou-născuții.
Obiectivele Zilei Mondiale a Siguranței Pacienților 2025 sunt:
· să aducă în atenția comunității medicale și a societății riscurile legate de îngrijirea nesigură în pediatrie și neonatologie;
· să mobilizeze guverne, profesioniști și organizații pentru a construi strategii durabile de protecție și calitate;
· să încurajeze implicarea părinților și a îngrijitorilor, transformându-i în parteneri activi ai echipelor medicale.
Pentru a marca această zi, invităm personalul medical, pacienții și comunitatea, să poarte pe 17 septembrie un obiect vestimentar sau accesoriu portocaliu (culoarea simbol desemnată de OMS) și, acolo unde este posibil, să fie iluminate în portocaliu fațadele unităților sanitare și ale instituțiilor publice.
Posterele oficiale ale campaniei sunt atașate și vă rugăm să le expuneți în spații vizibile. 

